विश्व पर्यावरण दिवस के अवसर पर आज एक्टिव सिटीजन टीम के सदस्यों ने तुगलपुर स्तिथ सब्ज़ी मंडी में पॉलिथीन के प्रयोग के खिलाफ अभियान चलाया। सब्ज़ी , फल एवं अन्य दुकानदारों को पॉलिथीन के नुक्सान के बारे में जानकारी दी। टीम के सदस्य ओम रायज़ादा ने कविता के माध्यम से लोगो को जागरूक किया जिसको सभी ने उत्साहपूर्वक सुना। दुकानदारों ने अपनी परेशानी बताते हुए कहा की अगर हम पॉलिथीन नहीं देते है तो ग्राहक हमारे दूकान से सामान नहीं खरीदता जिससे हमें नुक्सान होता है। चाहते तो हम भी हैं की पॉलिथीन का प्रयोग ना करें लेकिन व्यापारिक मजबूरी की वजह से करना पड़ता है। टीम के मंजीत सिंह ने कहा की टीम की तरफ से छोटे छोटे बैनर जल्द ही उपलब्ध करवा दिए जाएंगे जिस पर पॉलिथीन का प्रयोग न करने का सन्देश लिखा होगा। साथ ही साथ अपने आस पास साफ़ सफाई पर भी ध्यान देने की जरुरत है। इस जागरूकता अभियान में मंजीत सिंह , ओम रायज़ादा , आलोक सिंह , जे०पी०एस रावत एवं आशीष शर्मा प्रमुख रूप से उपस्थित रहे।